Ad d-nesfuṛ seksu abrid amezwaru, ad t-neṛmed. Imir mi ara t-nerr ad ifuṛ abrid wis sin ad asnerr zbib ilexsen, ad t-nermel gar seksu ad d-ifuṛ akken. Mi dayen yewwa ad t-id-nekkes ad tnerwi, ad t-nedhen ad t-nεemmer γer uḍebsi. Cfiɣ zik uqbel ma ad neεzel akked ilewsan-iw ad ten-idekker Ṛebbi s lxir, nella xilla yid-neɣ mi ara d-nessew tasfuṛut ad tt-id-nkub γer ǧefna, ad tt-nedhen ad d-nekkes leḥq n yimeqqranen ayen yeqqimen ad t-neǧǧ deg-s ad as-zzin akk warraw-nneɣ ad ččen jmiε, tura anda llan wussan kul yiwen yennejmaε γer wexxam-is.